"Ma tahaksin olla näiteks Prantsuse koondises. Või Rootsi. Või Ukraina. Või kas või Poola või Hiina või Norra. Mitte et mul midagi eestlaseks olemise vastu oleks, risti vastupidi, eestlane olla on uhke ja hää, aga sellise tasemega koondises tahaksin võistelda. Siis oleks hea rahulik. On olemas tugevad liidrid, samas minu stardikoht MK-l oleks üsna kindel. Liidrid teeks  oma töö ära ja kui minul oleks halb päev, ei huvitaks see suurt kedagi. Saage ükskord aru, ma olen keskmise tasemega laskesuusataja, võimeline esikümneks, aga ainult heal päeval."